marsh-mellow/hindi_wikipedia huggingface dataset:
अनामदास का पोथा आचार्य हज़ारी प्रसाद द्विवेदी द्वारा लिखित एक उपन्यास है। इस उपन्यास में उपनिषदों की पृष्ठभूमि में चलती एक बहुत ही मासूम सी प्रेमकथा का वर्णन है। साथ ही साथ उपनिषदों की व्याख्या व समझने का प्रयास, मानव जीवन की विभिन्न परिस्थितियों में विचारों के मानसिक द्वंद्व व उनके उत्तर ढूंढने का प्रयास इस उपन्यास की महत्त्वपूर्ण विशेषताएँ व कहना चाहिए कि उपलब्धियाँ भी है। 

इस उपन्यास में परिलक्षित लेखक का उपनिषद-ज्ञान व मानवीय मनोभावों को समझने की क्षमता व उनको अपनी कलम से सजीव कर देने की क्षमता निश्चित ही प्रशंसनीय है। 

 प्रमुख पात्र 
 रैक्व
 जाबाला
 अरुंधति

 पृष्ठभूमि 
इस उपन्यास की पृष्ठभूमि छान्दोग्य उपनिषद में वर्णित कथा है जिसके अनुसार दो पक्षियों की वार्ता सुनकर राजा ने रैक्व नामक "पीठ खुजलाने वाले बैलगाड़ी वाले साधु" की महिमा जानी और उनकी शरण में जाकर ज्ञानयाचना की। साधु ने ज्ञान देने से मना कर दिया। तत्पश्चात् राजगुरुओं की सलाह से राजा पुनः वहां गए और भेंट के साथ अपनी पुत्री जाबाला को भी ले गए। जाबाला के सौंदर्य से प्रभावित हो रैक्व मान गए तथा उन्होंने राजा को ज्ञानवचन कहे जो कि छान्दोग्य उपनिषद में संकलित हैं।

लेखक प्रारंभ में यह कथा लिखते हुए अपनी आपत्ति जताते हैं कि इस कथा में कुछ अधूरा प्रतीत होता है 

 कथानक 
रैक्व जंगल में निवास करने वाला एक ऋषिपुत्र है, जिसकी माता की मृत्यु उसके जन्म के समय ही हो गयी थी। वेदों का कुछ ज्ञान प्रदान कर बाल्यकाल में ही उसके पिता भी चल बसे। पिता प्रदत्त ज्ञान से उत्पन्न जिज्ञासा को स्वानुभव से स्पष्ट करने की चेष्टा में जंगल में भटकता हुआ यह बालक किशोरावस्था में पहुंचते पहुंचते तक आसपास के गांवों में संन्यासी बालक के रूप में जाना जाने लगता है। 

एक दिन एक भयानक तूफान आता है, जिसे देख बालक वायु तत्त्व को सर्वशक्तिमान मानने लगता है। तूफान थमने पर वह जंगल निकलता है। अहोभाव से वायुशक्ति से हुए विनाश का अवलोकन करते हुए उसे एक दुर्घटनाग्रस्त बैलगाड़ी दिखती है, जिसके पास ही दो मानव शरीर पड़े हैं। एक की मृत्यु हो चुकी है। लेकिन दूसरा, यह जीवित तो है लेकिन बेहोश है। लेकिन यह क्या .... यह तो कोई विचित्र प्राणी है - इतने सुंदर लंबे मुलायम केश, इतनी सुंदर इतनी बड़ी मृग सरीखी आंखें, इतना सुंदर मुख? नहीं नहीं यह मानव नहीं हो सकता अवश्य ही यह कोई देवलोक का प्राणी है। इतने में घायल राजकुमारी को होश आ जाता है।

यहां से शुरु होती है बैलगाड़ी वाले ऋषिपुत्र की कथा, जिसकी पीठ में रह रह कर खुजली उठती है जो शांत ही नहीं होती, या यूं कहें कि कथा के अंत में ही शांत होती है। 

 सन्दर्भ 

श्रेणी:उपन्यास
श्रेणी:आचार्य हजारी प्रसाद द्विवेदी
श्रेणी:छांदोग्य उपनिषद
अनामिका 1973 में बनी हिन्दी भाषा की फिल्म है। इसका निर्देशन रघुनाथ झलानी ने किया और मुख्य भूमिकाओं में संजीव कुमार और जया भादुड़ी हैं। यह फिल्म संगीतकार राहुल देव बर्मन और गीतकार मजरुह सुल्तानपुरी के यादगार गीतों के साथ, जैसे किशोर कुमार द्वारा गाया गया "मेरी भीगी भीगी सी", आशा भोंसले द्वारा गाया गया "आज की रात" और लता मंगेशकर द्वारा गाया गया "बाहों में चले आओ" सफल रही।

 संक्षेप 
देवेंद्र दत्त (संजीव कुमार) नामक लेखक अपने चाचा (ए के हंगल) के साथ रहता है। एक रात जब वह अपने चाचा व सचिव हनुमान सिंह (असरानी) के साथ घर आते चलती कार से एक औरत (जया भादुरी) को गिरते देख उसे अपने घर लाता है। अगली सुबह वह अपने को देवेंद्र पत्नी कहती है। चाचा उसे अनामिका नाम दिए उसके ठीक होने तक घर में रखने की देवेंद्र को सलाह देते हैं। कुछ ही दिनों में देवेंद्र अनामिका से प्रेम करने लगता है। जब वह उसकी पहचान जानने की कोशिश करता है तो उसके कई रूप दिखते हैं, जैसे अर्चना नामक एक विवाहिता, कंचन नामक वेश्या इत्यादि जैसे अचानक आई थी वैसे ही एक दिन अचानक वह घरसे निकल जाती है। कुछ दिन बाद एक पार्टी में उसकी अनामिका से मुलाक़ात होती है और वह देवेन्द्र को पहचानने से नकारती है। जैसे वह उसकी पहचान जानने का प्रयत्न करता है वैसे उसका रहस्य उलझता जाता है। आगे की कहानी में दिखाया गया है कैसे देवेन्द्र अनामिका का वास्तविकता पहचान पाता है।

 मुख्य कलाकार 
 संजीव कुमार - देवेंद्र दत्त
 जया भादुरी - अनामिकाकंचनअर्चना
 इफ़्तेख़ार - डॉक्टर इरशाद हुसैन
 असरानी - हनुमान सिंह
 ए के हंगल - शिव प्रसाद
 मीना टी - बिजली (नौकरानी)
 बेबी पिंकी - डोली
 शिवराज - नरेश का पिता
 हेलन - रुबाई (कैबरे नर्तकी)
 युनुस परवेज़ - राम लखन
 राजा दुग्गल - फोटो दूकान मालिक
 अचला सचदेव - अर्चना की माँ
 नरेन्द्र नाथ - गंगाप्रसाद मल्होत्रा
 रमेश बेहल - नरेश

 दल 
 निर्देशक - रघुनाथ झालानी
 कथा - सुरेंद्र प्रकाश
 पटकथा - शशि भूषण
 संवाद - मदन जोशी
 निर्माता - ताहिर हुसैन
 सम्पादक - बाबू लावंडे, गुरुदत्त शिरली
 छायांकन - मुनीर खान
 कला निर्देशक - शांति दास
 निर्माण प्रबंधक - एं सी दलाल, राजू घंदियर
 सहायक निर्देशक - रमेश आहूजा (प्रमुख), रंगनाथ जाधव, मोहम्मद मारूफ
 सहायक सम्पादक - दिलीप दत्त
 सहायक कला निर्देशक - मधुकर एस शिंदे, दिलीप सिंह
 वस्त्र एवं भूषा - भानु अथैया, मोहम्मद हुसैन, सुधा पारेख, शालिनी शाह, गोपाल (सहायक)
 नृत्य निर्देशक - सुरेश भट्ट
 संगीतकार - राहुल देव बर्मन
 गीतकार - मजरूह सुलतानपुरी
 पार्श्वगायक - आशा भोसले, किशोर कुमार, लता मंगेशकर

 संगीत 
 गीत "मेरी भीगी भीगी सी" बिनाका गीत माला 1973 वार्षिक सूची की 4थी पायदान पर रही। 
 गीत "बाहों में चले आओ" बिनाका गीत माला 1973 वार्षिक सूची की 36वी पायदान पर रही। 

सन्दर्भ

 बाहरी कड़ियाँ 
 

श्रेणी:1973 में बनी हिन्दी फ़िल्म
श्रेणी:आर॰ डी॰ बर्मन द्वारा संगीतबद्ध फिल्में
200अनामिका
बीच वाली अंगुली तथा सबसे छोटी वाली अंगुली के बीच वाली अंगुली का नाम अनामिका ( ) है।"    ,"  . ,  . ,  . ,  . ;   , 2012,  9781455728909 इसे पूजा उंगली भी कहा जाता है। इस उंगली से चंदन लगाया जाता है और दुनिया की कई जगहों में औरतें इस उंगली पर अंगूठी पहनती हैं शादी के बाद। 

 इन्हें भी देखें 
 उंगली

 सन्दर्भ 

श्रेणी:मानव शरीर
श्रेणी:उंगलियाँ
अनामिका पण्डित सूर्यकांत त्रिपाठी निराला की एक काव्य रचना है। अनामिका या प्रथम अनामिका नामक कलकत्ते से प्रकाशित सूर्यकांत त्रिपाठी 'निराला' के इस कविता संग्रह में ९ कविताएँ थीं। (१) अध्यात्म फल (२) माया, (३) जलद, (४) अधिवास, (५) तुम और मैं, (६) जुही की कली, (७) पंचवटी प्रसंग, (८) सच्चा प्यार और (९) लज्जित।

 सन्दर्भ
350

अनामिका एक भारतीय हिन्दी धारावाहिक है। यह धारावाहिक सोनी पर 26 नवम्बर 2012 से 13 सितम्बर 2013 तक चला। इसके मुख्य किरदार में मुदित नायर और सिमरन कौर हैं।

 कहानी 
यह कहानी तब शुरू होती है जब जीत सलूजा (मुदित नायर) एक दिन अचानक एक अनजान महिला (सिमरन कौर) से मिलता है। वह अपना नाम अनामिका बताती है। अनामिका जीत से प्यार करने लगती है, लेकिन जीत रानों से प्यार करता है। रानों जीत को अनामिका से बचाना चाहती है और बाद में जीत और रानों की शादी हो जाती है। लेकिन अनामिका एक आत्मा के रूप में जीत के घर आती है। अनामिका के अस्तित्व को पूरी तरह से मिटाने के लिए रानों भी मर जाती है। लेकिन उसकी आत्मा वहीं रहती है। जिसे केवल एक छवि गुप्ता ही देख सकती है।

रानों के मौत के बाद जीत मुक्केबाजी छोड़ कर अपने पिता के व्यवसाय में काम करने लगता है, जहाँ छवि गुप्ता उसकी सहायक के पद पर काम करती है। अनामिका जीत के पास एक नए रूप में अनामिका मल्होत्रा बनकर आ जाती है। छवि और जीत एक दूसरे के करीब आते जाते हैं लेकिन उस समय अनामिका भी उसके करीब आते जाती है। छवि को रानों की आत्मा कहती है कि वह जीत से शादी कर ले। जीत के परिवार वाले जीत और छवि की शादी करा देते हैं। इस शादी से अनामिका क्रोधित हो जाती है और जीत और छवि के घर पर तरह तरह से परेशान करने की कोशिश करती है।

अनामिका छवि को अपने जाल में फंसा लेती है। जीत को लगता है कि छवि ही उसके ऊपर काला जादू कर रही है। लेकिन छवि यह सिद्ध कर देती है कि यह काला जादू वह नहीं बल्कि अनामिका कर रही है और अनामिका का सच जीत और उसके परिवार के सामने आ जाता है। लेकिन अनामिका जीत की माँ को अपने घर पर रखती है और उसे छुड़ाने के लिए जीत को घर बुलाती है। वह उसकी माँ को उसके आत्मा के जगह पर देती है। अनामिका जीत की रूह को अपने काली दुनिया में ले जाती है।

जीत का परिवार अपने कुत्ते के सहायता के जीत के शरीर को खोज लेता है। छवि जीत की आत्मा को उसके शरीर में वापस लाने के लिए वह भी अनामिका के काली दुनिया में चले जाती है। अनामिका जीत और अपने बच्चे को जन्म देने के लिए जीत को भी अपने तरह बनाने की कोशिश करती है। लेकिन छवि भी वहाँ पहुँच जाती है और बाद में अनामिका की सारी शक्ति चले जाती है और उसका अंत हो जाता है। जीत और छवि दोनों की आत्मा अपने शरीर में प्रवेश करती है। इसके कुछ महीनों के बाद पता चलता है कि छवि जीत के बच्चे की माँ बनने वाली है। तभी उनके घर पर कोई दस्तक देता है। वहाँ एक छोटी बच्ची मिलती है। उनका परिवार उसे तब तक के लिए रख लेता है जब तक उसे उसका परिवार न मिल जाये। बाद में पता चलता है कि वह अनामिका और जीत की बेटी है जो अनामिका के समाप्त होने से पहले ही आ गई थी।

 कलाकार 
 मुदित नायर - जीत सलूजा
 सिमरन कौर - अनामिका
 अन्नी गिलल - रानों
 शिवानी सुरवे - छवि जीत सलूजा
 मधु मालती - बेबे  हरमीत सलूजा
 दीपक दत्त - प्रताप सलूजा
 सोनिका गिल - पुष्पा प्रताप सलूजा
 नम्रता धामिजा - गुड्डी वालिया
 सोनिया कौर - जसलीन बलराज सलूजा
 मनमोहन तिवारी - अभय
 सविता बजाज - पातलिका
 पुष्कर गोग्गिया - आनंद कुमार

सन्दर्भ

बाहरी कड़ियाँ
अनामिका हिंदी की कवयित्री हैं। उन्हें हिंदी कविता में अपने विशिष्ट योगदान के कारण साहित्य अकादमी पुरस्कार 2020 से सम्मानित भी किया गया, राजभाषा परिषद् पुरस्कार, साहित्य सम्मान, भारतभूषण अग्रवाल एवं केदार सम्मान पुरस्कारों से सम्मानित किया गया है। सन् 2021 में उनको उनके 'टोकरी में दिगन्त' नाामक काव्य संग्रह के लिए साहित्य अकादमी पुरस्कार भी प्रदान किया गया।

जन्म : 17 अगस्त 1961, मुजफ्फरपुर (बिहार) शिक्षा : दिल्ली विश्वविद्यालय से अँग्रेजी साहित्य में एम॰ए॰, पी॰एचडी॰। डी॰ लिट्। अध्यापन- अँग्रेजी विभाग,सत्यवती कॉलेज, दिल्ली विश्वविद्यालय।

आधुनिक समय में हिन्दी भाषा की प्रमुख कहानीकार और उपन्यासकार हैं। समकालीन हिन्दी कविता की चंद सर्वाधिक चर्चित कवयित्रियों में वे शामिल की जाती हैं। प्रख्यात आलोचक डॉ॰ मैनेजर पांडेय के अनुसार "भारतीय समाज एवं जनजीवन में जो घटित हो रहा है और घटित होने की प्रक्रिया में जो कुछ गुम हो रहा है, अनामिका की कविता में उसकी प्रभावी पहचान और अभिव्यक्ति देखने को मिलती है।" वहीं दिविक रमेश के कथनानुसार "अनामिका की बिंबधर्मिता पर पकड़ तो अच्छी है ही, दृश्य बंधों को सजीव करने की उनकी भाषा भी बेहद सशक्त है।"

कृति
कविता संग्रह : गलत पते की चिट्ठी, बीजाक्षर, अनुष्टुप, समय के शहर में, खुरदुरी हथेलियाँ, दूब धान       .

आलोचना : पोस्ट -एलियट पोएट्री, स्त्रीत्व का मानचित्र , तिरियाचरित्रम, उत्तरकाण्ड, मन मांजने की जरूरत, पानी जो पत्थर पीता है।

शहरगाथा : एक ठो शहर, एक गो लड़की

कहानी संग्रह : प्रतिनायक

उपन्यास : अवांतरकथा, पर कौन सुनेगा, दस द्वारे का पिंजरा, तिनका तिनके पास

अनुवाद : नागमंडल (गिरीश कर्नाड), रिल्के की कवितायेँ , एफ्रो- इंग्लिश पोएम्स, अटलांट के आर-पार (समकालीन अंग्रेजी कविता), कहती हैं औरतें ( विश्व साहित्य की स्त्रीवादी कविताएँ ) 

सन्दर्भ

श्रेणी:हिन्दी साहित्यकार
अनामिका (अंगुली)
 अनामिका (हिंदी कवयित्री)
 अनामिका (कविता संग्रह)
 अनामिका (द्वितीय)
फिल्म व धारावाहिक
 अनामिका (धारावाहिक) - सोनी का एक धारावाहिक जो 26 नवम्बर 2012 से 13 सितम्बर 2013 तक चला
 अनामिका (1973 फ़िल्म)
अनामिकाची चिन्तनिका  मराठी भाषा के विख्यात साहित्यकार पी. वाई. देशपाण्डे द्वारा रचित एक दार्शनिक चिन्तन है जिसके लिये उन्हें सन् 1962 में मराठी भाषा के लिए साहित्य अकादमी पुरस्कार से सम्मानित किया गया।

 सन्दर्भ 

श्रेणी:साहित्य अकादमी द्वारा पुरस्कृत मराठी भाषा की पुस्तकें
अनायतपोरा () भारत के जम्मू और कश्मीर प्रदेश के बांडीपूर ज़िले में स्थित एक गाँव है।", , :  ,"     ,  , 1998,  9788185495514"  ,    ," . . ,    ,   ,   "      ,"   (),    ,  , , 1999"   :    ,"      (),  , , 2005,  9788132103493

 इन्हें भी देखें 
 बांडीपूर ज़िला

 सन्दर्भ 

श्रेणी:जम्मू और कश्मीर के गाँव
श्रेणी:बांडीपूर ज़िला
श्रेणी:बांडीपूर ज़िले के गाँव
''अगर आप इस नाम के फल पर जानकारी ढूंढ रहे हैं तो अनार का लेख देखिये
230एक चलता हुआ अनार
230एक शंकुनुमा (कोन) अनार
अनार एक आतिशबाज़ी होता है जिसे ज़मीन पर रख कर उसका सिरा जलाने से वह ऊपर की ओर आकर्षक चिंगारियों का फव्वारा छोड़ता है।-,  . ,   , 2003,  978-81-87943-04-4, ...             ... भारतीय उपमहाद्वीप में इन्हें अक्सर दिवाली और शब-ए-बरात जैसे त्योहारों पर मनोरंजन के लिए प्रयोग किया जाता है। अनार का अकार किसी ज़माने में गोल हुआ करता था और ऊपर से चिंगारियाँ उछालता हुआ यह अनार (फल) की याद दिलाता था, जिस से इसका नाम पड़ा।   ,  ,  ,   , . , 1884, ...     (   ) ... आजकर अक्सर अनार एक ज्वालामुखी रूप के शंकु (कोन) के अकार में मिला करते हैं।

 सांस्कृतिक महत्त्व 
अनार आतिशबाज़ी भारत में सैंकड़ों सालों से प्रयोग में है और लोक-संस्कृति में इसके सन्दर्भ में कई बातें कही गई हैं, मसलन प्रसिद्ध उर्दू शायर मिर्ज़ा सौदा (१७१३१७८१) ने एक महानुभाव पर लिखे क़सीदे में उनकी मृत्यु पर शोक करने वालों के बारे में कहा कि 'उनके दिलों से निकलती दुःख की चिंगारियों को देखकर अनार की चिंगारियों को ईर्ष्या हुई'।   , ,     --,    ,   (),   . , " ,", 1872, ...                       ...

 ख़तरे 
कई रंगों में और तरीक़ों से शरारे छोड़ने वाले अनार मिलने से यह आतिशबाज़ी बहुत ही लोकप्रीय है, लेकिन दिवाली के दिनों सबसे अधिक चोट देने वाले हादसे अनारों से ही होते हैं। एक अध्ययन के अनुसार सन् १९८३ की दिवाली के दौरान दिल्ली के दो मुख्य हस्पतालों में ६८ जलने के हादसे अनारों से ही हुए थे।     '   ,     ,   ,  11, 1990,  ...     ,  . (),    68   ,       65   ...

 अन्य भाषाओँ में 
'अनार' को अंग्रेज़ी में 'पॉमेग्रैनॅट फ़ायरक्रैकर' ( ), 'फ़ाउन्टन' () और 'जर्ब' () में अनुवादित किया गया है।

 इन्हें भी देखें 
 आतिशबाज़ी
 दिवाली

 सन्दर्भ 

श्रेणी:आतिशबाज़ियाँ
यदि आप इस नाम की अग्निक्रीड़ा पर जानकारी ढूँढ रहे हैं तो अनार (आतिशबाज़ी) का लेख देखिये।

250दाड़िम अनार अथवा दाड़िम (वानस्पतिक नाम-प्यूनिका ग्रेनेटम) एक फल हैं, यह कुसुम्बीलाल रंग का होता है। इसमें सैकड़ों लाल रंग के छोटे पर रसीले दाने होते हैं। अनार विश्व के गर्म देशों में पाया जाता है। स्वास्थ्य की दृष्टि से यह एक महत्त्वपूर्ण फल है। भारत में अनार के पेड़ अधिकतर महाराष्ट्र, राजस्थान, उत्तर प्रदेश, हरियाणा, आंध्र प्रदेश, कर्नाटक, तमिलनाडु और गुजरात में पाए जाते हैं। सबसे पहले अनार के बारे में रोमन भाषियों ने पता लगाया था। रोम के निवासी अनार को ज्यादा बीज वाला सेब कहते थे। भारत में अनार को कई नामों में जाना जाता है। बांग्ला भाषा में अनार को बेदाना कहते हैं, हिन्दी में अनार व दाड़िम, संस्कृत में दाडिम और तमिल में मादुलई कहा जाता है। अनार के पेड़ सुंदर व छोटे आकार के होते हैं। इस पेड़ पर फल आने से पहले लाल रंग का बड़ा फूल लगता है, जो हरी पत्तियों के साथ बहुत ही सुन्दर दिखता है। शोधकर्ताओं का मानना है कि यह फल लगभग ३००० वर्ष पुराना है। यहूदी धर्म में अनार को जननक्षमता का सूचक माना जाता है, जबकि भारत में अनार अपने स्वास्थ्य सम्ब्न्धी गुण के कारण लोकप्रिय है। 

 औषधीय गुण 
अनार में प्रचुर मात्रा में लाभदायक प्रोटीन, कार्बोहाइड्रेट, फाइबर, विटामिन और खनिज पाए जाते हैं। १०० ग्राम अनार खाने पर हमारे शरीर को लगभग ६५ किलो कैलोरी ऊर्जा मिलती है। कई आयुर्वेदिक दवाएं बनाने में भी अनार का प्रयोग किया जाता है। इसके बीजों से निकले तेल का प्रयोग औद्योगिक क्षेत्र में किया जाता है। अनार के पेड़ की लकड़ी बहुत मजबूत होती है। आमतौर पर इसकी लकड़ी का प्रयोग टहलते समय काम में लाई जाने वाली छड़ी बनाने में किया जाता है। इस पर किए गए अध्ययनों से पता चलता है कि अनार रक्तसंचार वाली बीमारियों से लड़ता है, उच्च रक्तचाप को घटाता है, सूजन और जलन में राहत पहुँचाता है, गठिया और वात रोग की संभावना घटाता और जोड़ों में दर्द कम करता है, कैंसर की रोकथाम में सहायक बनता है, शरीर के बुढ़ाने की गति धीमी करता है और महिलाओं में मातृत्व की संभावना और पुरुषों में पुंसत्व बढ़ाता है। अनार को त्वचा के कैंसर, स्तन-कैंसर, प्रोस्टेट ग्रंथि के कैंसर और पेट में अल्सर की संभावना घटाने की दृष्टि से भी विशेष उपयोगी पाया गया है। अमरीकी डॉक्टरों की एक पत्रिका ने हाल ही में लिखा कि अनार का रस वृद्धावस्था में सठिया जाने के अल्सहाइमर रोग की संभावना भी घटाता है।अनार की डाली से बनी हुई कलम पूजा-उपासना और तांत्रिक प्रयोगों में भी इस्तेमाल की जाती है। पुजारीतांत्रिक एक स्वच्छ कागज़ पर अनार की कलम को लाल रंग की स्याही में डुबोकर रेखाओं और गणित के अक्षरों के जरिये एक यंत्र का निर्माण करते हैं, जो शरीर पर धारण करने से व्यक्ति को नकारात्मक उर्जा के प्रभाव से बचाता है।

 सन्दर्भ 

श्रेणी:हिन्दी विकि डीवीडी परियोजना
श्रेणी:हिन्दी विकि डीवीडी परियोजना परीक्षित लेख
श्रेणी:फल
अनारकली का मकबरा पाकिस्तान के लाहौर में स्थित है। अनारकली उस क्षेत्र का नाम भी है जहां यह मकबरा स्थित है। कहा जाता है कि अष्टकोणीय मकबरा मुगल सम्राट जहाँगीर द्वारा 1599 में प्रिय अनारकली के लिए बनाया गया था और यह भी माना जाता है कि अनारकली के अवशेषों को वहीं दफनाया गया था। 

अनारकली का मकबरा मुगल काल की सबसे महत्वपूर्ण इमारतों में से एक है। वर्तमान में इस मकबरे का उपयोग पंजाब अभिलेखागार के रूप में किया जाता है, और सार्वजनिक पहुँच सीमित है। यह मकबरा पंजाब के पुरातत्व विभाग के संरक्षित धरोहर स्मारकों में सूचीबद्ध है। 

इतिहास
कहा जाता है कि मकबरे को मुगल सम्राट जहाँगीर ने अपने प्रेम अनारकली के लिए बनवाया था। अठारहवीं शताब्दी के इतिहासकार अब्दुल्ला चगताई ने बताया कि मकबरा अनारकली के लिए विश्राम स्थल नहीं था, बल्कि जहाँगीर की प्रिय पत्नी साहिब-ए-जमाल बेगम के लिए था। कई आधुनिक इतिहासकार इस खाते की विश्वसनीयता को स्वीकार करते हैं।

पिछले कुछ सौ वर्षों में, मकबरे को कई उपयोगों के लिए रखा गया है। सिखों के अधीन, मकबरे पर खारक सिंह का कब्जा था। इसके बाद 19 वीं शताब्दी के पूर्वार्द्ध में यह रणजीत सिंह की सेना के जनरल वेंचुरा के निवास स्थान के रूप में सेवा करने लगा। 1847 से इसे पहले ब्रिटिश रेजिडेंट, हेनरी लॉरेंस के लिपिक कर्मचारियों के कार्यालयों के रूप में इस्तेमाल किया गया था। अंग्रेजों के अधीन, लाहौर पर ब्रिटिश नियंत्रण के 2 साल बाद 1851 में इस समाधि को एक चर्च में बदल दिया गया था। कुछ सालों बाद, इसे 1857 में सेंट जेम्स चर्च में बदल दिया गया था। तब से, यह पंजाब अभिलेखागार संग्रहालय के रूप में उपयोग किया गया है।

वास्तु-कला
मकबरा, बाहरी रूप से, एक सफ़ेद अष्टकोणीय इमारत है, जिसके केंद्र में एक बड़ा गुंबद है। यह इमारत आगरा के ताजमहल से काफी मिलती जुलती है। अनारकली के मकबरे के अंदर एक मुख्य हॉल है। लेकिन सरकार द्वारा संचालित पंजाब अभिलेखागार के सचित्र प्रदर्शन ने कब्र को एक कोने में धकेल दिया है। आठ मेहराबदार दरवाजे हैं, जो मुख्य हॉल के चारों ओर मुगल वास्तुकला में शैलीबद्ध हैं और ऊपर की मंजिल पर आठ खिड़कियाँ हैं, जो दरवाजे के ठीक ऊपर स्थित हैं। अंदर की कब्र संगमरमर से बनाई गई है, जिस पर अल्लाह के 99 नाम उत्कीर्ण हैं।

सन्दर्भ

श्रेणी:लाहौर
अनारकली सूट के कपड़े, विशेष रूप से भारत की महिलाएं उपयोग करती हैं। यह एक लंबी बाजू वाली काॅलर-रहित कमीज है जो 'कुर्ता' के नाम से प्रसिद्ध है। भारत की यह पोशाक भारतीय संस्कृति का भी एक हिस्सा है, और लोग इसे बहुत शौक से पहनते है। यह पुराना फैशन है जो इस समय ट्रेंडिंग में चल रहा है।   

विशेषताएं

कुर्ता, जो आवरण का एक मुख्य हिस्सा है, यह सिल्क, मखमल, जॉर्जट, शिफॉन, क्रेप, ब्रोकेड, चंदेरी या कपास , किसी भी प्रीमियम कपड़ा सामग्री से बना हुआ होता है। यह इस तरह से सिलाया जाता है कि छाती के ऊपरी हिस्से पर फिट हो जाता है और नीचे का हिस्सा पैर के पास ढीला रहता है। निचला हिस्सा वर्तुलाकार रूप में एक अलग कपड़ा होता है जो चुन्नट से बनी हुई एक छतरी के समान लगता है। अधिकांश अनारकली कुर्ते किसी भी औरत की कमर को सूट करने के लिये तैयार किए गए हैं।

इसके अलावा, नेकलाइन के पैटर्न एवं आस्तीन में रूपांतर कराने से इस पोशाक की सुंदरता और भव्यता बढ़ती है।

फैशन और शादी डिज़ाइनर सूट बहुत शान से कुंदन कढ़ाई के साथ बनाए जाते है, जो कि ज़रदोज़ी और कुंदन कढ़ाई का एक संयोजन है। ज़री बॉर्डर, जो सोने और चांदी के धागे का उपयोग करके बनाई जाती है, एक पारंपरिक कढ़ाई है। सेक्विन जो विभिन्न आकारों की माला से बांधकर सजावट की जाती है।

अनारकली सूट का नीचे का हिस्सा, जिसे 'चूड़ीदार' कहते है, एक पतलून के रूप में बनाया जाता है, जो आम तौर पर लंबा होता है। फैलाव देने के लिए अतिरिक्त लंबाई कड़ी करके एड़ियों पर जोड़ दिया जाता है।

टखने पर ये अतिरिक्त परतें चूड़ियों की तरह दिखती है, इसलिए इसे चूड़ीदार के नाम से पहचाना जाता है।

इतिहास

अनारकली सूट का उद्भव मुग़ल काल में हुआ था और यह नाम अकबर, जो मुगल वंश के सम्राटों में से एक थे, की उपपत्नी - जिसका नाम अनारकली था - उसकी याद में दिया गया है। यह माना जाता है कि अनारकली ईरान राष्ट्र की थीं और उनका असली नाम नादिरा बेगम या शरफ-उन-निसा था।

उनकी सुंदरता और अनार जैसे रंग के कारण, वह अकबर के दरबार में 'अनारकली' के नाम से प्रसिद्ध थीं। फिर भी, इस कुख्यात ऐतिहासिक चरित्र की कहानी शोकपूर्ण रूप में समाप्त हो गई। बहुतों ने माना कि, उन्हें अकबर के बड़े बेटे राजकुमार सलीम (जहांगीर) के साथ व्यभिचारी संबंध होने के कारण दीवार में जिंदा दफना दिया गया था। कुछ ने यह सोचा कि उनकी मौत बीमारी से हुई , जब अकबर डेक्कन यात्रा के लिए चले गए थे।

चर्चित फिल्म 'मुगल-ए-आज़म' में आकर्षक और सुंदर मधुबाला ने अनारकली की भूमिका निभाने के दौरान जो पोशाक पहनी थी, वह बहुत प्रसिद्ध हुई, और यही कारण है कि भारतीय फैशन बाजार में अनारकली सूट की शुरुआत हुई।

फैशन और रुझान

यह लोकप्रिय पोशाक अपने बहुमुखी आकर्षण के लिए जाना जाता है जिसे फैशन और रुझान में परिवर्तन के अनुसार उचित रूप से डिजाइन किया जाता है। आजकल अनारकली सूट कई प्रकार में उपलब्ध हैं, जैसे :

 चूड़ीदार अनारकली सूट 
 ब्राइडल अनारकली सूट 
 जालीदार अनारकली सूट
 कढ़ाई किए हुए अनारकली सूट

लोकप्रियता
अनारकली सूट बॉलीवुड फिल्मों के माध्यम से अत्यधिक लोकप्रिय हो गए हैं और किसी भी अवसर के लिए उपयुक्त रूप से डिजाइन किए गए हैं। इन्हें फिल्म सितारों जैसे ऐश्वर्या राय, माधुरी दीक्षित, करीना कपूर, प्रियंका चोपड़ा आदि द्वारा पसंद किया जाता है।

सन्दर्भ

श्रेणी:भारतीय पोशाक
अनार्तव ( (),  (), या ,) उस दशा का नाम है जिसमें प्रजनन योग्य आयु वाली स्त्रियों को मासिक स्राव नहीं होता। यह दशा शारीरिक और मानसिक दोनों प्रकार के कारणों से उत्पन्न हो सकती है। अंत:स्रावी ग्रथियाँ तथा प्रजनन अंगों के विकार और अन्य शरीरिक रोग भी इस दशा को उत्पन्न कर सकते हैं। चिकित्सा से यह दशा सुधर सकती है, परंतु इसके लिए इस दशा के कारण का पूर्ण अन्वेषण आवश्यक है।

 इन्हें भी देखें 
 स्त्री-रोग विज्ञान

 बाहरी कड़ियाँ 
  '  
  '   

श्रेणी:स्त्रीरोग
श्रेणी:मासिक धर्म
अनाल () या नमफ़ाउ () एक कुकी भाषा है जो भारत के मणिपुर राज्य और उसके पड़ोस में बर्मा के सगाइंग मण्डल में अनाल नागा समुदाय द्वारा बोली जाती है।, ;  ;  1;  . 2015. -    - . 31     , 14  2015

 इन्हें भी देखें 
 कुकी भाषाएँ

 सन्दर्भ 

श्रेणी:बर्मा की भाषाएँ
श्रेणी:भारत की भाषाएँ
श्रेणी:कुकी भाषाएँ
श्रेणी:मणिपुर की भाषाएँ
श्रेणी:चन्देल ज़िला
श्रेणी:सगाइंग मण्डल
अनाल () भारत के मणिपुर राज्य और उस से सठे हुए बर्मा के सगाइंग मण्डल के कुछ क्षेत्रों में बसने वाला एक समुदाय है। यह नागा समुदाय की एक शाखा है और प्राचीनकाल में मूल रूप से ह्मार समुदाय से अलग होकर आरम्भ हुई थी।  : ()  :     -     -. ,  2014,  978-3-89790-412-5., .., 1987. ,    , . 5, .  . . . 34046.  ,   ., .., 1969.   , ,   . (   1921    . ).

 इन्हें भी देखें 
 नागा लोग
 ह्मार लोग

 सन्दर्भ 

श्रेणी:भारत की मानव जातियाँ
श्रेणी:बर्मा की मानव जातियाँ
श्रेणी:नागा लोग
श्रेणी:चन्देल ज़िला
अनास () जलपक्षियों का एक जीववैज्ञानिक वंश है, जो अनैटिडाए () कुल के सतही बत्तख उपकुल के अंतर्गत आता है। इसकी 31 ज्ञात जातियाँ हैं।,  . (1991). ,  (.).   : . :  . . 87.  1-85391-186-0.,   ,  (1987): :      ,      .  , .  0-7470-2201-1,  .; ,  .,  ,  . (1999):      .   , .  0-691-01022-6

 इन्हें भी देखें 
 सतही बत्तख (अनैटिडाए)
 बत्तख
 अनैटिडाए

 सन्दर्भ 


श्रेणी:सतही बत्तख
श्रेणी:पक्षी वंश
राग और द्वेष से असंपृक्त हो जाना ही अनासक्ति है। महात्मा गाँधी ने गीता के श्लोकों का सरल अनुवाद करके अनासक्ति योग का नाम दिया। कर्तव्य कर्म करते समय निष्पृह भाव में चले जाना ही अनासक्त भाव है। बुद्ध ने इसे 'उपेक्षा' कहा है।

श्रेणी:महात्मा गांधी
श्रेणी:योग आधार
अनासवारा कुमार () एक भारतीय फिल्म अभिनेत्री है जो तमिल फिल्म उद्योग में कार्य करती है। इन्होंने अपने कैरियर की शुरुआत २०११ में करदी थी लेकिन मुख्य किरदार निभाने का मौका २०१४ में वल्लीनम फिल्म में मिला था।

व्यक्तिगत जीवन
अनासवारा कुमार का जन्म १ जनवरी १९९३ में भारतीय राज्य तमिलनाडु के चेन्नई में हुआ था। इनकी मातृभाषा मलयालम है। इन्होंने अपनी प्रारम्भिक शिक्षा जवाहर विद्यालय से की थी जबकि स्नातक की उपाधि महिला क्रिश्चियन कॉलेज चेन्नई ली थी।

सन्दर्भ

श्रेणी:1993 में जन्मे लोग
श्रेणी:जीवित लोग
श्रेणी:तमिल अभिनेत्री
श्रेणी:भारतीय अभिनेत्री
श्रेणी:चेन्नई के लोग
श्रेणी:फ़िल्म अभिनेत्री
अनास्तासिया दिमित्रिग्ना बेज्रुकोवा (जन्म जनवरी 5, 2004, मास्को ) एक  रूसी मॉडल और अभिनेत्री है।

 जीवनी 
उनका जन्म 5 जनवरी 2004 को मास्को में हुआ था।

10 साल की उम्र में, वह पहले से ही यूरोप में सबसे प्रतिष्ठित बच्चों के मॉडल में से एक थी। वह बेनेटन, पिंको, मोशिनो, इंकैंटो जैसे ब्रांडों के लिए काम करने में कामयाब रही और वोग बाम्बिनी के कवर का दौरा किया।    ।

2016 में, बेज्रुकोवा ने अन्ना मैटिसन "द मिल्की वे " द्वारा फिल्म में मुख्य भूमिकाओं में से एक में अपनी फिल्म की शुरुआत की। इसमें, उन्होंने नायकों सर्गेई बेज्रुकोव (उनके नाम) और मरीना अलेक्जेंड्रोवा  की बेटी की भूमिका निभाई।

इसके अलावा, अक्टूबर 2015 में, उन्होंने अन्ना मैथिसन की एक अन्य फिल्म " आफ्टर यू " में अभिनय करना शुरू किया। इस फिल्म में, उसने फिर से मुख्य भूमिकाओं में से एक  निभाई और फिर से नायक सर्गेई बेज्रुकोव की बेटी थी, जिसने इस बार एक सेवानिवृत्त बोल्शोई बैले डांसर की भूमिका निभाई, जो एक प्रगतिशील बीमारी का सामना कर रही थी  । भूमिका का सामना करने के लिए, युवा अभिनेत्री ने कोरियोग्राफर राडू पोक्लिटारू के साथ नृत्य का अध्ययन किया और बोल्शोई थिएटर के एकल कलाकार जान गोडोव्स्की  साथ अभिनय किया। स्क्रिप्ट विशेष रूप से अनास्तासिया के लिए लिखी गई थी, हालांकि यह तथ्य बाद में ही सामने आई थी कि वह लयबद्ध जिमनास्टिक में लगी हुई थी। उसके एथलेटिक प्रशिक्षण के लिए धन्यवाद, उसे सेट पर स्टंट डबल्स की आवश्यकता नहीं थी ।

उन्हाेने एक वीडियो क्लिप में लिए एक अभिनेत्री के रूप में भी अभिनय किया।

इस तथ्य के बावजूद कि अभिनेता सर्गेई बेज्रुकोव और अनास्तासिया बेज्रुकोवा पहले ही दो बार फिल्मों के सेट पर एक साथ काम कर चुके हैं, वे रिश्तेदार नहीं हैं, लेकिन केवल हमनाम हैं।

 फिल्मोग्राफी 
वर्ष नाम भूमिका २०१६ आकाशगंगा लिज़ा कैगोरोडोवा 2017 आपके बाद चियारा 2017 पांच मिनट से जनवरी

 नोट्स (संपादित करें) 

 लिंक 

 
श्रेणी:जीवित लोग
श्रेणी:2004 में जन्मे लोग